Pasirinkus ugdymo mokslų studijas, kurias baigus suteikiama pedagogo kvalifikacija, visiems stojantiesiems privalomas motyvacijos vertinimas. Stojančiųjų motyvacijos vertinimas vykdomas nuotoliniu būdu LAMA  BPO nurodytoje aplinkoje. Motyvacijos vertinimo metu stojantysis turi turėti kompiuterį ar kitą įrenginį, kuriame turi būti įdiegtos techniškai tinkamai funkcionuojančios vaizdo ir garso perdavimo priemonės. Prieš oficialią vertinimo pradžią stojantysis turi prisistatyti vertintojui ir parodyti asmens tapatybės kortelę arba pasą.